ആമസോണിനെതിരേ അന്വേഷണം തുടരും ന്യൂഡല്ഹി: ആമസോണിനും ഫ്ളിപ്പ്കാര്ട്ടിനുമെതിരേ കോമ്ബറ്റീഷന് കമ്മിഷന് ഓഫ് ഇന്ത്യയുടെ അന്വേഷണം തടയാനാകില്ലെന്നു സുപ്രീംകോടതി. അന്വേഷണം ശരിവെച്ച കര്ണാടക ഹൈക്കോടതി ഉത്തരവ് ചോദ്യം ചെയ്ത് ആമസോണും ഫ്ളിപ്പ്കാര്ട്ടും നല്കിയ ഹര്ജികള് നിരസിച്ചുകൊണ്ടാണ് കോടതി ഉത്തരവ്. വ്യാപാര രംഗത്ത് അധാര്മ്മിക മത്സരം തടയുന്നതിനുള്ള മാനദണ്ഡങ്ങള് ലംഘിച്ചാണ് ആമസോണും ഫ്ളിപ്പ്കാര്ട്ടും പ്രവര്ത്തിക്കുന്നതെന്നു ചൂണ്ടിക്കാട്ടി ഡല്ഹി വ്യാപാര മഹാസംഘ് നല്കിയ പരാതിയിലാണ് കമ്മിഷന് അന്വേഷണം പ്രഖ്യാപിച്ചത്. അന്വേഷണം തടയാന് വിസമ്മതിച്ച സുപ്രീംകോടതി കമ്മിഷന് മറുപടി നല്കാന് ആമസോണിനും ഫ്ളിപ്പ്കാര്ടിനും സമയം നീട്ടി നല്കി.